રામમંદિરના મુદ્દે કેન્દ્રની સરકારને આડેહાથ લેતા શંકરસિંહે જણાવ્યું હતું કે, સંપૂર્ણ બહુમતિ હોવા છતાં અત્યાર સુધી સાડા ચાર વર્ષ સુધી કંઈ ન કર્યું અને હવે સરકાર બનવાની નથી એટલે ફરી એ ઘસાઈ ગયેલો મુદ્દો લઈને આવ્યા છે પરંતુ આ લોકો હવે ફાવશે નહીં. રામના નામે લોકોને સંઘ પણ છેતરી રહ્યું હોવાનો આક્ષેપ કરતાં શંકરસિંહે વધુમાં ઉમેર્યુ હતું કે, મંદિરથી કોઈના પેટ નથી ભરાવાના. મુદ્દાઓ અને સરકારની નિષ્ફળતા દબાવવા માટે ફરી આ મુદ્દો રજૂ કરાયો છે. ફૈઝાબાદનું અયોધ્યા કરવાથી કે શહેરોના નામ બદલવાથી સામાન્ય માણસને ક્યો ફાયદો થવાનો છે. લોકો બધુ સમજે છે આ લોકોની ફરી સરકાર નહીં બને.